《游穹窿诸山》
明代·皇甫汸

杨柳绿初齐，桃花红满溪。风光乱山里，云日太湖西。

何藻非鱼戏，无林不鸟啼。逢津须解问，莫遣路相迷。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。